Na podlagi 16. člena Zakona o državni upravi Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16) in 21.člena Zakona o varstvu osebnih podatkov (Uradni list RS št. 94/07) izdaja minister za javno upravo

**AKT O**

**HRAMBI OSEBNIH PODATKOV V APLIKACIJI MAXIMO**

(vsebina akta)

S tem aktom se popiše osebne podatke in roke hrambe teh podatkov, ki jih Ministrstvo za javno upravo obdeluje v aplikaciji Maximo.

(namen obdelave osebnih podatkov)

Osebni podatki se obdelujejo izključno za namene zagotavljanja storitev, ki se opravljajo z uporabo aplikacije Maximo.

(podlaga za obdelavo osebnih podatkov)

Osebni podatki se v skladu s tem aktom obdelujejo na podlagi:

- zahteve stranke za izvedbo storitve Enotnega kontaktnega centra (v nadaljnjem besedilu: EKC), v skladu s točko (b) prvega odstavka 6. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljnjem besedilu: Splošna uredba o varstvu podatkov);

- zahteve, izražene kot zahteve v okviru storitev EKC, javnega uslužbenca, ki izvaja naloge delodajalca v delu določanja pravic za delo v informacijskih sistemih ali upravljanja z delovno opremo, v skladu s točko (c) prvega odstavka 6. člena Splošne uredbe o varstvu podatkov v povezavi z izvrševanjem 48. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS).

(vrsta osebnih podatkov)

V aplikaciji Maximo se obdelujejo osebni podatki o strankah EKC, ki so državljani, poslovni subjekti, javni uslužbenci in druge osebe in sicer:

- ime, priimek stranke,

- ” vrsta” stranke,

- naslov elektronske pošte stranke,

- telefonska številka stranke,

- vsebina zahtevka, če vsebuje osebne podatke.

V aplikaciji Maximo se osebni podatki hranijo v modulu »Storitveni zahtevek«, po potrebi pa tudi v modulih »Incident«, »Delovni nalog«, »Sprememba« in »Aktivnost«.

(rok hrambe osebnih podatkov)

Rok hrambe za osebne podatke, ki izhajajo iz:

1. pomoči strankam izven državne uprave, je pet let;

2. pomoči javnim uslužbencem, je pet let po prenehanju delovnega razmerja v državni upravi;

3. določanja pravic uporabe informacijskih sistemov državne uprave za uporabnike aplikacije Maximo, je pet let po prenehanju delovnega razmerja v državni upravi.

(Anonimizacija osebnih podatkov)

Za namene kvalitetnega opravljanja dela direktorata, pristojnega za informatiko, se po anonimizaciji obdrži le tehnične podatke o zapisih, ki so potrebni za statistike EKC: številka zapisa, čas zapisa, čas zaključka zapisa, število vseh zapisov, stroški dela.

V aplikaciji Maximo se osebni podatki anonimizirajo tako, da se posamezen podatek nadomesti s splošnim izrazom, ki je enak vsem istim tipom podatka.

Anonimizirajo se osebni podatki o prijavitelju, in sicer:

* ime, priimek
* naslov elektronske pošte
* telefon
* podrobnosti

Dodatno se v modulu Storitveni zahtevki anonimizira podatke:

* ime, priimek obravnavane osebe
* naslov elektronske pošte obravnavane osebe
* telefon obravnavane osebe
* Komunikacijski dnevnik: Ustvaril, Za

Dodatno se v modulih Spremembe, Incidenti, Delovni nalogi in Aktivnosti anonimizira podatke:

* ime, priimek obravnavane osebe
* naslov elektronske pošte obravnavane osebe
* telefon obravnavane osebe
* komunikacijski dnevnik: Ustvaril, Za
* dejavnosti: Delavec.

(dostop do osebnih podatkov)

Do osebnih podatkov dostopajo javni uslužbenci, ki imajo določene vloge v procesu podpore uporabnikom in so jim glede na te vloge določene pravice v aplikaciji Maximo.

Osebni podatki se ne posredujejo tretjim osebam, razen če to ni določeno v drugem predpisu.

(obveščanje posameznikov o obdelavi osebnih podatkov )

Obvestilo posameznikom glede obdelave osebnih podatkov v aplikaciji Maximo - po 13. in 14. členu Splošne uredbe o varstvu podatkov se izvede:

* za obveščanje zunanjih uporabnikov z objavo dokumenta, ki je Priloga 1 tega akta, na internetni spletni strani ministrstva, in sicer: https://www.gov.si/teme/informatika-v-drzavni-upravi/;
* za obveščanje javnih uslužbencev z objavo dokumenta, ki je Priloga 2 tega akta, na vhodni strani v aplikacijo Maximo.

(prehodna določba)

Akt začne veljati naslednji dan po objavi na internetnih straneh Ministrstva za javno upravo.

Številka: 007-344/2020/1

Datum: 4. 6. 2020

Boštjan Koritnik

MINISTER

**Priloga 1**

**OBVESTILO POSAMEZNIKOM GLEDE OBDELAVE OSEBNIH PODATKOV V APLIKACIJI MAXIMO - PO 13. in 14. ČLENU SPLOŠNE UREDBE O VARSTVU PODATKOV (GDPR)**

**MAXIMO – ZUNANJI UDELEŽENCI**

1. Skupni upravljavec zbirke osebnih podatkov:

Ministrstvo za javno upravo, Tržaška cesta 21, 1000 Ljubljana, elektronski naslov: gp.mju@gov.si.

1. Kontakt skrbnika zbirke osebnih podatkov in pooblaščene osebe za varstvo osebnih podatkov na Ministrstvu za javno upravo:
   * skrbnik zbirke osebnih podatkov: gp.mju@gov.si
   * pooblaščena oseba: dpo.mju@gov.si.
2. Namen in pravna podlaga za obdelavo osebnih podatkov:

|  |  |  |
| --- | --- | --- |
| Namen | Pravna podlaga | Obdelovani osebni podatki |
| Reševanje vlog posameznikov in odpravljanje tehničnih težav pri uporabi storitev javne uprave | Pravna podlaga za obdelavo osebnih podatkov registriranih uporabnikov je točka (b) prvega odstavka 6. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljnjem besedilu: Splošna uredba o varstvu podatkov). | - ime, priimek,  - naslov elektronske pošte,  - telefonska številka,  - podrobnosti (vsebina zahtevka), če vsebuje osebne podatke. |

1. Uporabniki ali kategorije uporabnikov osebnih podatkov:

Ministrstvo za javno upravo (vsi, ki sodelujejo v procesu podpore – informatiki, vodje IT področij, …), zunanji izvajalci – pogodbeni partnerji, ki sodelujejo v procesu podpore uporabnikom, zaposleni v državnih organih, ki imajo določene vloge v procesu podpore uporabnikom..

1. Informacije o prenosih osebnih podatkov v tretjo državo ali mednarodno organizacijo: Ministrstvo za javno upravo ne bo prenašalo podatkov v tretje države ali v mednarodno organizacijo.
2. Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:

Osebni podatki se hranijo pet let:

- pri pomoči strankam izven državne uprave;

- po prenehanju delovnega razmerja v državni upravi pri pomoči javnim uslužbencem;

1. Informacije o obstoju pravic posameznika:

Posameznik ima pravico, da od upravljavca zahteva dostop do osebnih podatkov in popravek ali izbris osebnih podatkov ali omejitev obdelave v zvezi s posameznikom, na katerega se nanašajo osebni podatki, in pravico do ugovora obdelave, če zahteve niso v nasprotju z delovanjem aplikacije in zakona.

Posameznik lahko svoje pravice iz te točke zahteva pri skrbniku zbirke osebnih podatkov (prva alineja druge točke tega obvestila).

Če s svojo zahtevo za varstvo podatkov ni uspešen, se lahko obrne na pooblaščeno osebo za varstvo podatkov na elektronski naslov, naveden v drugi alineji druge točke tega obvestila.

1. Informacije o obstoju avtomatiziranega sprejemanja odločitev, vključno z oblikovanjem profilov:

Ministrstvo za javno upravo ne izvaja avtomatiziranega odločanja na podlagi profiliranja z osebnimi podatki.

1. Informacija o pravici do vložitve pritožbe pri nadzornem organu:

Pritožbo lahko podate Informacijskemu pooblaščencu, Dunajska 22, 1000 Ljubljana, elektronski naslov: gp.ip@ip-rs.si, spletna stran: www.ip-rs.si.

**Priloga 2**

**OBVESTILO POSAMEZNIKOM GLEDE OBDELAVE OSEBNIH PODATKOV V APLIAKCIJI MAXIMO - PO 13. in 14. ČLENU SPLOŠNE UREDBE O VARSTVU PODATKOV (GDPR)**

**MAXIMA – JAVNI USLUŽBENCI**

1. Skupni upravljavec zbirke osebnih podatkov:

Ministrstvo za javno upravo, Tržaška cesta 21, 1000 Ljubljana, elektronski naslov: [gp.mju@gov.si](mailto:gp.mju@gov.si).

1. Kontakt skrbnika zbirke osebnih podatkov in pooblaščene osebe za varstvo osebnih podatkov na Ministrstvu za javno upravo:
   * skrbnik zbirke osebnih podatkov: gp.mju@gov.si
   * pooblaščena oseba: [dpo.mju@gov.si](mailto:dpo.mju@gov.si).
2. Namen in pravna podlaga za obdelavo osebnih podatkov:

|  |  |  |
| --- | --- | --- |
| Namen | Pravna podlaga | Obdelovani osebni podatki |
| Reševanje težav informacijske tehnologije in obravnavanje varnostnih incidentov na delovnih postajah ter določanje pravic javnim uslužbencem | Pravna podlaga za obdelavo osebnih podatkov registriranih uporabnikov je točka (c) prvega odstavka 6. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljnjem besedilu: Splošna uredba o varstvu podatkov) v povezavi z izvrševanjem 48. člena Zakon o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US in [22/19](http://www.uradni-list.si/1/objava.jsp?sop=2019-01-0914) – ZPosS) | 1. **Podatki o stranki:**  * ime, priimek * naslov elektronske pošte * telefon * podrobnosti (vsebina zahtevka), če vsebuje osebne podatke.  1. **Storitveni zahtevki:**  * ime, priimek prijavitelja * naslov elektronske pošte prijavitelja * telefon prijavitelja * podrobnosti (vsebina zahtevka), če vsebuje osebne podatke. * ime, priimek obravnavane osebe * naslov elektronske pošte obravnavane osebe * telefon obravnavane osebe * komunikacijski dnevnik  1. **Spremembe, Incidenti, Delovni nalogi, Opravila:**  * ime, priimek prijavitelja * naslov elektronske pošte prijavitelja * telefon prijavitelja * zapis v polju podrobnosti (vsebina zahtevka), če vsebuje osebne podatke. * ime, priimek obravnavane osebe * naslov elektronske pošte obravnavane osebe * telefon obravnavane osebe * komunikacijski dnevnik * dejavnosti: Delavec (ID delavca v aplikaciji Maximo in ime ter priimek) |

1. Uporabniki ali kategorije uporabnikov osebnih podatkov:

Ministrstvo za javno upravo (vsi, ki sodelujejo v procesu podpore – informatiki, vodje IT področij, …), zunanji izvajalci – pogodbeni partnerji, ki sodelujejo v procesu podpore uporabnikom, zaposleni v državnih organih, ki imajo določene vloge v procesu podpore uporabnikom.

1. Informacije o prenosih osebnih podatkov v tretjo državo ali mednarodno organizacijo:

Ministrstvo za javno upravo ne bo prenašalo podatkov v tretje države ali v mednarodno organizacijo.

1. Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:

Osebni podatki se hranijo pet let:

- po prenehanju delovnega razmerja v državni upravi pri pomoči javnim uslužbencem;

- po prenehanju delovnega razmerja, na podlagi katerega so bile pravice zaposlenemu določene, pri določanju pravic uporabe informacijskih sistemov državne uprave.

1. Informacije o obstoju pravic posameznika:

Posameznik ima pravico, da od upravljavca zahteva dostop do osebnih podatkov in popravek ali izbris osebnih podatkov ali omejitev obdelave v zvezi s posameznikom, na katerega se nanašajo osebni podatki, in pravico do ugovora obdelave, če zahteve niso v nasprotju z delovanjem aplikacije in zakona.

Posameznik lahko svoje pravice iz te točke zahteva pri skrbniku zbirke osebnih podatkov (prva alineja druge točke tega obvestila).

Če s svojo zahtevo za varstvo podatkov ni uspešen, se lahko obrne na pooblaščeno osebo za varstvo podatkov na elektronski naslov, naveden v drugi alineji druge točke tega obvestila.

1. Informacije o obstoju avtomatiziranega sprejemanja odločitev, vključno z oblikovanjem profilov:

Ministrstvo za javno upravo ne izvaja avtomatiziranega odločanja na podlagi profiliranja z osebnimi podatki.

1. Informacija o pravici do vložitve pritožbe pri nadzornem organu:

Pritožbo lahko podate Informacijskemu pooblaščencu, Dunajska 22, 1000 Ljubljana, elektronski naslov: gp.ip@ip-rs.si, spletna stran: www.ip-rs.si.